paragraph_text: Godine 1136. zaredio ga je u Ugarskoj ostrogonski nadbiskup, što je bilo u suprotnosti s crkvenim zakonom, zbog čega se zamjerio papi Inocentu II., jer je bio običaj da novi nadbiskup primi biskupski red u Rimu. Papa je oprostio Gaudiju učinjeni prekršaj 23. svibnja 1139. godine, na traženje kralja Hrvatske i Ugarske Bele II. te mu je poslao nadbiskupski palij podsredstvom legata Ubalda. Gaudiju je ujedno bila urućena i papinska bula kojom je papa zaštitio stare povlastice Splitske nadbiskupije i naredio svim dalmatinskim biskupima da se pokoravaju splitskom metropolitu i da se pokrajinski sinodi moraju isključivo u splitskoj katedrali.